

Maanteeamet

info@mnt.ee Meie kuupäev digiallkirjas nr 6-1/

**Järveküla Saare kinnistu ja lähiala**

**detailplaneeringu kooskõlastamine**

Lähtudes planeerimisseaduse § 127 lõikest 1 esitame kooskõlastamiseks Rae Vallavolikogu 21.06.2016 otsusega nr 159 algatatud Järveküla Saare kinnistu ja lähiala detailplaneeringu.

Planeeritav ala asub Järvekülas Vana-Tartu mnt ja Turu tee ääres. Juurdepääs alale on planeeritud olemasolevalt Turu teelt. Planeeringuala suurus on ligikaudu 1,3 ha.

Detailplaneeringu koostamise eesmärgiks on muuta Rae vallas Järvekülas asuva Saare kinnistu (registriosa number 14281902; katastritunnus 65301:001:3489; suurus 10279 m²; sihtotstarve 100% maatulundusmaa), mille üldplaneeringujärgne perspektiivne maakasutuse juhtotstarve on elamumaa, senine maakasutuse sihtotstarve ühiskondlike ehitiste maa sihtotstarbeks, määrata ehitusõigus ja hoonestustingimused ning lahendada juurdepääsud, liikluskorraldus, tehnovõrkudega varustamine ja haljastus ning sellega seoses teha ettepanek Rae Vallavolikogu 21.05.2013 otsusega nr 462 kehtestatud Rae valla üldplaneeringu muutmiseks.

Detailplaneeringu menetlust puudutava informatsiooniga ja dokumentidega võimalik täiendavalt tutvuda Rae valla GIS-süsteemi planeeringute rakenduses <http://gis.rae.ee/> (DP nr 0928).

Tuginedes varasematele läbirääkimistele ning koostatavale Saare kinnistu detailplaneeringule edastame Maanteeametile ka riigimaantee nr 11330 Järveküla-Jüri tee ja Turu tee ristmiku arendamisettepaneku.

Detailplaneeringu koostamise raames oleme turvalise ja toimiva liikluskeskkonna kujundamiseks tellinud lahenduse, mis võiks tagada riigi tee 11330 ja Turu tee ristmikuala ohutu kanaliseerimise.

Peame oluliseks rõhutada, et ümber ehitamist vajav ristmik asub riigi teel ning lasteaia rajamise näol ei ole tegemist arendusprojektiga.

Kuivõrd lasteaiakohtade probleem nimetatud piirkonnas on jätkuvalt väga terav, siis on omavalitsuse sooviks detailplaneering võimalikult kiiresti kehtestada ja alustada lasteaia ehitustöödega esimesel võimalusel. Loodame lasetaia avada 2018 aasta kevadel. Tulenevalt lasteaia perspektiivsest avamise ajast palume Maanteeametil aegsasti planeerida oma eelarves vajalikud vahendid riigimaanteel ristmiku välja ehitamiseks 2018 aasta kevadeks. Kuivõrd laste juurdekasv ja nende turvalise elukeskkonna jaoks vajalike tingimuste tagamine on oluline kogu Eesti riigile ning haridusasutuste ümbrus ja juurdepääsud peavad olema liiklusohutuse osas kõrgendatud tähelepanu all, siis loodame siinkohal Maanteeameti mõistvale suhtumisele ja heale koostööle.

Palume detailplaneeringule Maanteeameti kooskõlastust esimesel võimalusel või hiljemalt 24.10.2016.

Lugupidamisega

*/allkirjastatud digitaalselt/*

Priit Põldmäe

abivallavanem

Lisad: Detailplaneeringu materjalid